Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспектороите за социјална заштита Никола Димитровски со службена легитимација број 28-0002 Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Неготино, со седиште на ул.,, Ацо Аџилов,, бр. бб, Неготино, застапуван од ВД Директорот Тања Манева и со Записник ИП1 број 16-44 од 08.11.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

Се наредува на Тања Манева, ВД Директор на ЈУ Меѓуопштински центар за социјална работа Неготино (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Центарот, во предметите на корисниците на правото на гарантирана минимална помош и тоа: предмет број УП 1 08-217 на корисникот Ф.Ј. предмет број 08-616 на корисникот С.Ш. предмет број УП 1 08-780 на корисникот Д.Д. и предмет број УП 1 08-139 на корисникот Ј. Д. да ја утврди целосно и правилно имотната состојба во однос на поседување на регистрирано моторно возило на носителот на правото и членови од домаќинството, односно да ги преиспита донесените решенија за остварување на правото на гарантирана минимална помош, да донесе ново решение доколку е донесено во спротивност со Закон или друг пропис и да го исклучува домаќинството од користење на правото во наредните 12 месеци, член 28, 30 став 2, член 40 став 1 алинеја 2 и став 2,член 271 од Законот и член 5 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/21 и 240/2021).

Да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението.**

2.Центарот, во предметoт УП1 број 08-359 за лицето К.Д. да го преиспита донесеното решение број УП1 08-359/3 од 31.10.2023 година за престанок на правото на гарантирана минимална помош со примена од 01.10.2023 година, да преземе дејствија за правилно и целосно утврдување на имотната состојба во однос на тоа од кога лицето поседува регистрирано моторно возило, престанокот да биде со денот на престанување на условите за користење на правото, да го утврди периодот и висината на износот на неосновано исплатени парични средства и во зависност од утврдената фактичка состојба, да донесе соодветно решение во согласност со законот, согласно со член 28 став 1 , член 271 став 2 од Законот и член 5 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/21 и 240/2021).

Да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението.**

3. Центарот, во предметот број УП1 08-193 за лицето М. А., да го преиспита донесеното решение број УП1 08-193 од 27.04.2023 година за остварување на правото на гарантирана минимална помош, да преземе дејствија за правилно и целосно утврдување на фактичката состојба во однос на остварените приходи добивки од игри на среќа, остварени во последните три месеци, односно за период од 01.12.2022 година до 31.12.2022 година во износ од 28.450,00 денари, вчитани на ден 25.01.2023 година и за период од 01.02.2023 година до 28.02.2023 година во износ од 35.329,00 денари, вчитани на ден 26.03.2023 година и во зависност од утврдената фактичка состојба, да донесе соодветно решение во согласност со законот, согласно со член 28, 31 став 1 и член 271 од Законот, член 3 став 1 точка 10 и член 4 став 1 точка 24 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/21 и 240/2021).

Да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението, согласно член 301 и 305 од Законот.

**Рокот за извршување на изречената инспекциска мерка изнесува 20 дена од приемот на решението.**

4.. Центарот, во предметот број УП1 08-777/3 за лицето Е.Ш. да го преиспита донесеното решение број УП1 08-777/32 од 28.12.2022 година за остварување на правото на гарантирана минимална помош, да преземе дејствија за правилно и целосно утврдување на фактичката состојба во однос на остварените приходи добивки од игри на среќа, остварени во последните три месеци, односно за период од 01.08.2022 година до 30.08.2022 година во износ од 5.704,00 денари, вчитани на ден 27.09.2023 година и во зависност од утврдената фактичка состојба, да донесе соодветно решение во согласност со законот, согласно со член 28, 31 став 1 и член 271 од Законот и член 3 став 1 точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/21 и 240/2021).

Да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението, согласно член 301 и 305 од Законот.

**Рокот за извршување на изречената инспекциска мерка изнесува 20 дена од приемот на решението.**

5. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Никола Димитровски со службена легитимација број 28-0002 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Неготино, со седиште на ул.,, Ацо Аџилов,, бр. бб, Неготино, застапуван од ВД Директорот Тања Манева и со Записник ИП1 број 16-44 од 08.11.2023 година ја утврди фактичката состојба, во кој се констатирани недостатоци и неправилности во постапката за остварување и користење на правото на гарантирана минимална помош.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-44 од 17.11.2023 година.

Инспектор за социјална заштита:

**Никола Димитровски**

**Мијалче Стојанов**